
Trieda: 2.S 
Vyučujúci: Mgr. Ivana Mikolášová (ANJ), Mgr. Denisa Koštialiková (VYV)
Téma: Šťastie na papieri - objavujeme, čo nás robí šťastnými
Alternatívne názvy:
· Malé veci, veľké šťastie: tvorivé učenie v 1. cykle
· Keď deti hovoria o radosti: Šťastie na papieri
Cieľ: Vytvárať učenie, v ktorom deti premýšľajú o tom, čo pre nich znamená šťastie, vyjadrujú svoje myšlienky tvorivo a zdieľajú ich s ostatnými prostredníctvom jednoduchých slov, obrázkov, symbolov a výrazov aj v cudzom jazyku. 
Kognitívne: Žiaci budú skladať slová a jednoduché výrazy, čím sa prirodzene zoznámia s jednoduchou anglickou slovnou zásobou.
Psychomotorické: Žiak prostredníctvom tvorivej aktivity „Šťastie na papieri“ vytvára vlastné papierové štvorlístky, na ktorých zachytí to, čo ho robí šťastným – kreslí symboly, kresbičky, píše jednoduché anglické slová 
Emocionálne: Žiak vyjadruje, čo pre neho znamená šťastie, bude reflektovať vlastné prežívanie.
Metódy: metóda rozhovoru, hra, zážitkové učenie, aktivizujúce metódy (didaktické hry)
Formy práce: individuálna, frontálna 
Pomôcky: pastelky, papier, perá, nástenka „ záhrada šťastia“
Blokové vyučovanie: anglický jazyk , výtvarná výchova
Prierezové témy:  Osobnostný a sociálny rozvoj
Abstrakt:
Vyučovací proces predstaví praktické možnosti, ako v 1. cykle základného vzdelávania rozvíjať u detí schopnosť premýšľať o vlastných pocitoch, hodnotách a zdrojoch radosti aj na hodinách anglického jazyka. Prostredníctvom tvorivej aktivity „Šťastie na papieri“ budú deti vytvárať vlastné papierové štvorlístky, na ktorých zachytia to, čo ich robí šťastnými – pomocou slov, jednoduchých anglických výrazov, kresieb a symbolov. 
Účastníci si v interaktívnej forme vyskúšajú aktivity, ktoré prepájajú tvorivosť, jazykové učenie a osobnú skúsenosť žiakov. Žiaci budú skladať slová a jednoduché výrazy, čím sa prirodzene zoznamujú s anglickou slovnou zásobou a zároveň reflektujú vlastné prežívanie.
 Vyučovacia hodina sa zameria na:
· rozvíjanie pozitívneho vnímania seba a sveta okolo nás
· podporu vyjadrovania pocitov a myšlienok detí prostredníctvom tvorivých činností
· učenie založené na vlastnej skúsenosti, spolupráci a zdieľaní
· rozvoj základnej slovnej zásoby v angličtine hravou formou
Ukážeme si tiež, ako možno zachytiť a sledovať učenie detí prostredníctvom ich tvorby, rozhovorov a spoločných výstupov (napr. triednej nástenky alebo „záhrady šťastia“). Účastníci získajú praktické tipy a inšpirácie, ako prepájať tvorivé aktivity, jazykové učenie a rozvoj sociálno-emocionálnych zručností detí v každodennom vyučovaní.
Postup:
1. Úvodná časť (motivácia)
· rozhovor so žiakmi o tom, čo je to šťastie 
· jednoduché otázky: „Si šťastný/šťastná?“ 
· predstavenie jednoduchých anglických slov na kartičkách (happy, family, friend, sad,...) 
Zámer: aktivizovať žiakov, prepojiť tému s ich skúsenosťou

2. Hlavná časť
a) Vysvetlenie úlohy
· predstavenie aktivity „Šťastie na papieri“ 
· vysvetlenie práce so štvorlístkom 
b) Tvorivá činnosť
· žiaci tvoria, vystrihujú a zapisujú, čo ich robí šťastnými 
· využívajú jednoduché anglické slová z kartičiek
· učiteľ poskytuje individuálnu podporu 
c) Zdieľanie
· prezentácia prác (v kruhu pred triedou) 
· jednoduché vyjadrenia (napr. „I am happy when…/My happiness is...“) 
d) Spoločný výstup
· vytvorenie triednej nástenky „Záhrada šťastia“ 
Zámer: rozvoj tvorivosti, jazykových zručností a sebavyjadrenia

3. Záverečná časť (reflexia a upevnenie)
· spoločné zhodnotenie aktivity (v kruhu)
· prehliadka nástenky (Záhrada šťastia)
· pochvala žiakov (medaile – English Star, Best Helper, Hard Worker, Art Star, Smart Thinker, Leadership Star, Great Listener, Focus Star, Question Master, Funny, Vocabulary Expert)
Zámer: upevnenie zážitku a pozitívneho prežívania, motivácia

Reflexia: Predstavíme jednoduché spôsoby, ako podporovať reflexiu detí a vytvárať bezpečný priestor na zdieľanie toho, čo im prináša radosť.
Sebareflexia žiakov:
· Čo sa mi dnes najviac páčilo? 
· Naučil/a som sa nové anglické slovo? Aké?
· Páčilo sa mi kreslenie? 
· Prečo som dostal/a medailu?
· Čo som robila inak ako moji spolužiaci?
Výstupy žiakov:
· papierové štvorlístky 
· triedna nástenka „Záhrada šťastia“ 
· ústne vyjadrenia žiakov 

Reflexia učiteľa:
Aktivita podporovala otvorené vyjadrovanie emócií a zapojenie všetkých žiakov. Žiaci prirodzene používali jednoduchú anglickú slovnú zásobu a aktívne sa zapájali do tvorivej činnosti. Vznikol bezpečný priestor na zdieľanie osobných pocitov.
Odporúčania pre prax:
· pokračovať v podobných aktivitách zameraných na emócie 
· pravidelne využívať reflexiu 
· prepájať jazykové učenie s osobnou skúsenosťou žiakov 

Kapacita
15 účastníkov
Trvanie
45 minút

